CELEX: 32015R1324
Language: hr
Date: 2015-07-31
Title: Uredba Vijeća (EU) 2015/1324 od 31. srpnja 2015. o izmjeni Uredbe (EU) br. 204/2011 o mjerama ograničavanja s obzirom na stanje u Libiji

1.8.2015   
            
            
               HR
            
            
               Službeni list Europske unije
            
            
               L 206/10
            
         UREDBA VIJEĆA (EU) 2015/1324
   od 31. srpnja 2015.
   o izmjeni Uredbe (EU) br. 204/2011 o mjerama ograničavanja s obzirom na stanje u Libiji
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 215.,
   uzimajući u obzir Odluku Vijeća (ZVSP) 2015/1333 od 31. srpnja 2015. o mjerama ograničavanja s obzirom na stanje u Libiji i stavljanju izvan snage Odluke 2011/137/ZVSP (1),
   uzimajući u obzir zajednički prijedlog Visoke predstavnice Unije za vanjske poslove i sigurnosnu politiku i Europske komisije,
   budući da:
   
               (1)
            
            
               Uredbom Vijeća (EU) br. 204/2011 (2) provode se određene mjere utvrđene Odlukom Vijeća 2011/137/ZVSP (3).
            
         
               (2)
            
            
               Odlukom (ZVSP) 2015/1333 dovršeno je preispitivanje osoba i subjekata navedenih u prilozima II. i IV. Odluci 2011/137/ZVSP. Odlukom (ZVSP) 2015/1333 mjere ograničavanja određene Odlukom 2011/137/ZVSP kako je izmijenjena također su konsolidirane u novi pravni instrument. Potrebna je tehnička izmjena Uredbe (EU) br. 204/2011 kako bi se uskladila s Odlukom (ZVSP) 2015/1333.
            
         
               (3)
            
            
               Ta izmjena obuhvaćena je područjem primjene Ugovora o funkcioniranju Europske unije i za njezinu provedbu neophodno je regulatorno djelovanje na razini Unije, posebno kako bi se osiguralo da je gospodarski subjekti ujednačeno primjenjuju u svim državama članicama.
            
         
               (4)
            
            
               Uredbu (EU) br. 204/2011 stoga bi trebalo na odgovarajući način izmijeniti,
            
         DONIJELO JE OVU UREDBU:
   Članak 1.
   Uredba (EU) br. 204/2011 mijenja se kako slijedi:
   
               1.
            
            
               U članku 3. stavku 2. točka (c) zamjenjuje se sljedećim:
               
                           „(c)
                        
                        
                           pružanje tehničke pomoći, financiranja ili financijske pomoći koja je povezana s:
                           
                                       i.
                                    
                                    
                                       vojnom opremom, uključujući oružje i povezani materijal koji nisu obuhvaćeni područjem primjene točke (b) i koji su namijenjeni libijskoj vladi isključivo za pomoć u pogledu sigurnosti ili razoružanja, kako je unaprijed odobrio Odbor za sankcije;
                                    
                                 
                                       ii.
                                    
                                    
                                       neubojitom vojnom opremom namijenjenom libijskoj vladi isključivo za pomoć u pogledu sigurnosti ili razoružanja;”.
                                    
                                 
                     
         
               2.
            
            
               Članak 8. mijenja se kako slijedi:
               
                           (a)
                        
                        
                           u stavku 1. uvodna rečenica i točka (a) zamjenjuju se sljedećim:
                           „1.   Odstupajući od članka 5., u pogledu osoba, subjekata ili tijela iz Priloga II. i subjekata iz članka 5. stavka 4. nadležna tijela država članica navedena u Prilogu IV. mogu odobriti oslobađanje određenih zamrznutih sredstava ili gospodarskih izvora ako su ispunjeni sljedeći uvjeti:
                           
                                       (a)
                                    
                                    
                                       konkretna sredstva ili gospodarski izvori predmet su sudskog, upravnog ili arbitražnog zaloga nastalog, ili sudske, upravne ili arbitražne odluke donesene:
                                       
                                                   i.
                                                
                                                
                                                   prije datuma na koji su osoba, subjekt ili tijelo uvršteni u Prilog II.; ili
                                                
                                             
                                                   ii.
                                                
                                                
                                                   prije datuma na koji je Vijeće sigurnosti UN-a subjekt iz članka 5. stavka 4. uvrstilo na popis;”;
                                                
                                             
                                 
                     
                           (b)
                        
                        
                           u stavku 2. točka (c) zamjenjuje se sljedećim:
                           
                                       „(c)
                                    
                                    
                                       odluka nije u korist fizičke ili pravne osobe, subjekta ili tijela navedenih u Prilogu II. ili III.; i”.
                                    
                                 
                     
         
               3.
            
            
               U članku 8.b stavku 2. točka (a) zamjenjuje se sljedećim:
               
                           „(a)
                        
                        
                           dotično nadležno tijelo utvrdilo je da se plaćanjem ne krši članak 5. stavak 2. niti je ono u korist subjekta iz članka 5. stavka 4.;”.
                        
                     
         Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 31. srpnja 2015.
      
         
            Za Vijeće
         
         
            Predsjednik
         
         J. ASSELBORN
      
   
   
      (1)  Vidjeti str. 34. ovog Službenog lista.
   
      (2)  Uredba Vijeća (EU) br. 204/2011 od 2. ožujka 2011. o mjerama ograničavanja s obzirom na stanje u Libiji (SL L 58, 3.3.2011., str. 1.).
   
      (3)  SL L 58, 3.3.2011., str. 53.